Imtella' Diċembru 21, 2021 Yiran Sherry ta' 33 sena u żewġha Keating Sherry ta' 34 sena saru ġenituri għat-tieni darba wara li Yiran irnexxielha twelled fil-karozza waqt li żewġha poġġa l-vettura fuq autopilot. Il-każ seħħ f'Filadelfja l-Amerka f'Settembru li għadda, iżda ġie rrappurtat minn diversi midja internazzjonali fl-aħħar sigħat. Il-karozza, tat-tip Tesla, instaqet mill-autopilot għal madwar għoxrin minuta, sakemm wasslet lill-koppja l-isptar, fejn il-mara kompliet tiġi assistita minn tim mediku. Hemmhekk, fost l-oħrajn, qatgħulha l-kurdun taż-żokra. Madankollu, iċ-ċkejkna Maeve Lily kienet laħqet twieldet fil-karozza bil-għajnuna ta' missierha li poġġa l-karozza fuq autopilot mingħajr ma qagħad itella' u jniżżel filwaqt li għen lil martu twelled. Hija ħasset uġigħ kbir waqt li kienu maqbudin fit-traffiku. Il-koppja kienet fi triqitha biex twassal lil binhom ta' tliet snin l-iskola. Missier it-tarbija radd ħajr lill-imħuħ wara l-autopilot tal-karozza għax qal li din il-faċilità kienet kruċjali biex bintu titwieled b'wiċċ il-ġid.